റേച്ചൽ ഫോസ്റ്റർ അവേരി

റേച്ചൽ ഫോസ്റ്റർ അവേരി (ജീവിതകാലം: ഡിസംബർ 30, 1858 - ഒക്ടോബർ 26, 1919) 19-ആം നൂറ്റാണ്ടിന്റെ അവസാനത്തിൽ അമേരിക്കൻ വനിതാ വോട്ടവകാശ പ്രസ്ഥാനത്തിൽ സജീവമായിരുന്ന വനിതയായിരുന്നു. സൂസൻ ബി. ആന്റണിയും മറ്റ് പ്രസ്ഥാന നേതാക്കളുമായി ചേർന്ന് പ്രവർത്തിച്ചു. നാഷണൽ അമേരിക്കൻ വുമൺ സഫറേജ് അസോസിയേഷന്റെ കറസ്പോണ്ടിംഗ് സെക്രട്ടറിയായി ഉയർന്ന അവർ രാജ്യത്തുടനീളം മീറ്റിംഗുകൾ സംഘടിപ്പിക്കുന്നതിൽ പ്രധാന പങ്കുവഹിച്ചു.
 ആദ്യകാലങ്ങളിൽ  
പെൻ‌സിൽ‌വാനിയയിലെ പിറ്റ്സ്ബർഗിൽ ജൂലിയ മാനുവൽ ഫോസ്റ്റർ, പിറ്റ്സ്ബർഗ് ഡിസ്പാച്ചിന്റെ എഡിറ്റർ ജെ. ഹെറോൺ ഫോസ്റ്റർ എന്നിവരുടെ മകളായി റേച്ചൽ ഫോസ്റ്റർ ജനിച്ചു. അവരുടെ മാതാപിതാക്കൾ പുരോഗമന ചിന്തകരായിരുന്നു. ഒരേ ജോലിക്ക് സ്ത്രീകൾക്കും പുരുഷന്മാർക്കും തുല്യ വേതനം ലഭിക്കണമെന്ന നിലപാട് അവരുടെ പിതാവ് സ്വീകരിച്ചിരുന്നു. വനിതാ അവകാശ നേതാവായ എലിസബത്ത് കാഡി സ്റ്റാന്റണിൽ നിന്ന് പഠിച്ച് അമ്മ സ്ത്രീകളുടെ വോട്ടവകാശത്തിനായുള്ള ഒരു പ്രവർത്തകയായി. ഫോസ്റ്റർ ഹോമിൽ സ്റ്റാൻ‌ടൺ വോട്ടവകാശ യോഗങ്ങൾ നടത്തി, റേച്ചലിന്റെ അമ്മ പ്രാദേശിക വോട്ടവകാശ സൊസൈറ്റിയുടെ വൈസ് പ്രസിഡന്റായി.  1868-ൽ ജെ. ഹെറോൺ ഫോസ്റ്ററുടെ മരണശേഷം, റേച്ചലും സഹോദരി ജൂലിയയും അമ്മയും ഫിലാഡൽഫിയയിലേക്ക് മാറി. അവിടെ അവർ സിറ്റിസൺസ് സഫറേജ് അസോസിയേഷനിൽ ചേർന്നു. 
അവലംബം

ഗ്രന്ഥസൂചിക


പുറംകണ്ണികൾ

വർഗ്ഗം:1858-ൽ ജനിച്ചവർ
വർഗ്ഗം:1919-ൽ മരിച്ചവർ